b"\n_START_ARTICLE_\nShaun Evans\n_START_SECTION_\nVarhainen el\xc3\xa4m\xc3\xa4\n_START_PARAGRAPH_\nEvansin sukujuuret ovat Pohjois-Irlannissa, mutta h\xc3\xa4n syntyi ja kasvoi Liverpoolissa, jossa h\xc3\xa4nen is\xc3\xa4ns\xc3\xa4 ty\xc3\xb6skenteli taksinkuljettajana ja \xc3\xa4iti sairaanhoitajana. Shaun Evansilla on 11 kuukautta vanhempi veli._NEWLINE_K\xc3\xb6yh\xc3\xa4st\xc3\xa4 perheest\xc3\xa4 l\xc3\xa4ht\xc3\xb6isin oleva Evans sai stipendin St Edward'sin yliopistoon, jossa h\xc3\xa4n opiskeli vuosina 1991\xe2\x80\x931998. Yliopistossa Evans alkoi n\xc3\xa4ytell\xc3\xa4 koulun n\xc3\xa4ytelmiss\xc3\xa4, jonka j\xc3\xa4lkeen h\xc3\xa4n suoritti n\xc3\xa4yttelij\xc3\xa4nty\xc3\xb6nkurssin National Youth Theatressa. Evans muutti 17\xe2\x80\x9318 vuoden ik\xc3\xa4isen\xc3\xa4 Lontooseen, jossa h\xc3\xa4n opiskeli tunnetussa Guildhallin musiikki- ja draamakoulussa."